CELEX: 62022CN0034
Language: el
Date: 2022-01-17 00:00:00
Title: Υπόθεση C-34/22: Αίτηση προδικαστικής αποφάσεως την οποία υπέβαλε το Rechtbank van eerste aanleg Oost-Vlaanderen, afdeling Gent (Βέλγιο) στις 17 Ιανουαρίου 2022 — VN κατά Belgische Staat

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/21
            
         
      Αίτηση προδικαστικής αποφάσεως την οποία υπέβαλε το Rechtbank van eerste aanleg Oost-Vlaanderen, afdeling Gent (Βέλγιο) στις 17 Ιανουαρίου 2022 — VN κατά Belgische Staat
      (Υπόθεση C-34/22)
      (2022/C 213/28)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank van eerste aanleg Oost-Vlaanderen, afdeling Gent
      
         Διάδικοι στην υπόθεση της κύριας δίκης
      
      
         Προσφεύγων: VN
      
         Καθού: Belgische Staat
      
         Προδικαστικό ερώτημα
      
      Αντιβαίνει το άρθρο 21, παράγραφος 1, 5o, του WIB 1992, όπως τροποποιήθηκε με το άρθρο 170 του Wet van 25 april 2014 houdende diverse bepalingen (νόμου της 25ης Απριλίου 2014, περί διαφόρων διατάξεων), προς τις διατάξεις των άρθρων 56 και 63 ΣΛΕΕ καθώς και των άρθρων 36 και 40 της Συμφωνίας ΕΟΧ, δεδομένου ότι η επίμαχη διάταξη, μολονότι έχει αδιακρίτως εφαρμογή επί των εγκατεστημένων στην ημεδαπή και των εγκατεστημένων στην αλλοδαπή παρόχων υπηρεσιών, δεν απαιτεί μόνο να πληρούνται προϋποθέσεις ανάλογες με αυτές που περιλαμβάνονται στο άρθρο 2 του Koninklijk besluit tot uitvoering van het WIB 1992 (εκτελεστικού του WIB 1992 βασιλικού διατάγματος) και προσιδιάζουν de facto στη βελγική αγορά, αλλά, κυρίως, απαιτεί επίσης να καθορίζονται ανάλογα κριτήρια από τις αρχές του οικείου κράτους μέλους του ΕΟΧ, γεγονός το οποίο βαίνει πέραν της εποπτείας που ασκείται σε τοπικό επίπεδο και της υπαγωγής στο σύστημα εγγύησης των καταθέσεων σύμφωνα με την οδηγία 94/19/ΕΚ (1), οπότε οι εγκατεστημένοι στην αλλοδαπή πάροχοι υπηρεσιών εμποδίζονται σοβαρά να προσφέρουν τις υπηρεσίες τους εντός του Βελγίου;
      
         (1)  Οδηγία 94/19/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, περί των συστημάτων εγγύησης των καταθέσεων (ΕΕ 1994, L 135, σ. 5).